PT-PD-4-(1-14)

१-१४. कुसलत्तिक-आसवदुकं

१-७. पटिच्‍चवारादि

पच्‍चयचतुक्‍कं

हेतुपच्‍चयो

१. अकुसलं आसवं धम्मं पटिच्‍च अकुसलो आसवो धम्मो उप्पज्‍जति हेतुपच्‍चया (संखित्तं)।

हेतुया एकं…पे॰… अविगते एकं (संखित्तं)।

(सहजातवारेपि…पे॰… सम्पयुत्तवारेपि पञ्हावारेपि सब्बत्थ एकं)।

२. कुसलं नोआसवं धम्मं पटिच्‍च कुसलो नोआसवो धम्मो उप्पज्‍जति हेतुपच्‍चया। कुसलं नोआसवं धम्मं पटिच्‍च अब्याकतो नोआसवो धम्मो उप्पज्‍जति हेतुपच्‍चया। कुसलं नोआसवं धम्मं पटिच्‍च कुसलो नोआसवो च अब्याकतो नोआसवो च धम्मा उप्पज्‍जन्ति हेतुपच्‍चया। (३)

अकुसलं नोआसवं धम्मं पटिच्‍च अकुसलो नोआसवो धम्मो उप्पज्‍जति हेतुपच्‍चया… तीणि।

अब्याकतं नोआसवं धम्मं पटिच्‍च अब्याकतो नोआसवो धम्मो उप्पज्‍जति हेतुपच्‍चया। (१)

कुसलं नोआसवञ्‍च अब्याकतं नोआसवञ्‍च धम्मं पटिच्‍च अब्याकतो नोआसवो धम्मो उप्पज्‍जति हेतुपच्‍चया। (१)

अकुसलं नोआसवञ्‍च अब्याकतं नोआसवञ्‍च धम्मं पटिच्‍च अब्याकतो नोआसवो धम्मो उप्पज्‍जति हेतुपच्‍चया। (१)

आरम्मणपच्‍चयो

३. कुसलं नोआसवं धम्मं पटिच्‍च कुसलो नोआसवो धम्मो उप्पज्‍जति आरम्मणपच्‍चया। (१)

अकुसलं नोआसवं धम्मं पटिच्‍च अकुसलो नोआसवो धम्मो उप्पज्‍जति आरम्मणपच्‍चया। (१)

अब्याकतं नोआसवं धम्मं पटिच्‍च अब्याकतो नोआसवो धम्मो उप्पज्‍जति आरम्मणपच्‍चया। (१) (संखित्तं।)

४. हेतुया नव, आरम्मणे तीणि, अधिपतिया नव…पे॰… अविगते नव (संखित्तं)।

नहेतुया एकं, नआरम्मणे पञ्‍च, नअधिपतिया नव…पे॰… नोविगते पञ्‍च (संखित्तं। सहजातवारम्पि…पे॰… सम्पयुत्तवारम्पि पटिच्‍चवारसदिसं)।

हेतु-आरम्मणपच्‍चया

५. कुसलो नोआसवो धम्मो कुसलस्स नोआसवस्स धम्मस्स हेतुपच्‍चयेन पच्‍चयो… तीणि।

अकुसलो नोआसवो धम्मो अकुसलस्स नोआसवस्स धम्मस्स हेतुपच्‍चयेन पच्‍चयो… तीणि।

अब्याकतो नोआसवो धम्मो अब्याकतस्स नोआसवस्स धम्मस्स हेतुपच्‍चयेन पच्‍चयो। (१)

कुसलो नोआसवो धम्मो कुसलस्स नोआसवस्स धम्मस्स आरम्मणपच्‍चयेन पच्‍चयो (संखित्तं)।

६. हेतुया सत्त, आरम्मणे नव, अधिपतिया दस…पे॰… अविगते तेरस (संखित्तं। यथा कुसलत्तिके पञ्हावारं, एवं वित्थारेतब्बं)।

१-१५. कुसलत्तिक-सासवदुकं

१-७. पटिच्‍चवारादि

पच्‍चयचतुक्‍कं

हेतुपच्‍चयो

७. कुसलं सासवं धम्मं पटिच्‍च कुसलो सासवो धम्मो उप्पज्‍जति हेतुपच्‍चया… तीणि।

अकुसलं सासवं धम्मं पटिच्‍च अकुसलो सासवो धम्मो उप्पज्‍जति हेतुपच्‍चया… तीणि।

अब्याकतं सासवं धम्मं पटिच्‍च अब्याकतो सासवो धम्मो उप्पज्‍जति हेतुपच्‍चया। (१)

कुसलं सासवञ्‍च अब्याकतं सासवञ्‍च धम्मं पटिच्‍च अब्याकतो सासवो धम्मो उप्पज्‍जति हेतुपच्‍चया। (१)

अकुसलं सासवञ्‍च अब्याकतं सासवञ्‍च धम्मं पटिच्‍च अब्याकतो सासवो धम्मो उप्पज्‍जति हेतुपच्‍चया। (१) (संखित्तं।)

८. हेतुया नव, आरम्मणे तीणि…पे॰… अविगते नव (संखित्तं)।

नहेतुया द्वे, नआरम्मणे पञ्‍च, नअधिपतिया नव (संखित्तं। सहजातवारम्पि…पे॰… सम्पयुत्तवारम्पि पटिच्‍चवारसदिसं)।

९. कुसलो सासवो धम्मो कुसलस्स सासवस्स धम्मस्स हेतुपच्‍चयेन पच्‍चयो… तीणि।

अकुसलो सासवो धम्मो अकुसलस्स सासवस्स धम्मस्स हेतुपच्‍चयेन पच्‍चयो… तीणि।

अब्याकतो सासवो धम्मो अब्याकतस्स सासवस्स धम्मस्स हेतुपच्‍चयेन पच्‍चयो। (१) (संखित्तं।)

हेतुया सत्त, आरम्मणे नव…पे॰… अविगते तेरस (संखित्तं)।

(यथा कुसलत्तिके पञ्हावारं, एवं वित्थारेतब्बं।)

अनासवपदं

१-७. पटिच्‍चवारादि

पच्‍चयचतुक्‍कं

हेतुपच्‍चयो

१०. कुसलं अनासवं धम्मं पटिच्‍च कुसलो अनासवो धम्मो उप्पज्‍जति हेतुपच्‍चया। (१)

अब्याकतं अनासवं धम्मं पटिच्‍च अब्याकतो अनासवो धम्मो उप्पज्‍जति हेतुपच्‍चया। (१) (संखित्तं।)

११. हेतुया द्वे…पे॰… अविगते द्वे (संखित्तं। सहजातवारम्पि…पे॰… सम्पयुत्तवारम्पि पटिच्‍चवारसदिसं)।

हेतुआरम्मणपच्‍चयादि

१२. कुसलो अनासवो धम्मो कुसलस्स अनासवस्स धम्मस्स हेतुपच्‍चयेन पच्‍चयो। (१)

अब्याकतो अनासवो धम्मो अब्याकतस्स अनासवस्स धम्मस्स हेतुपच्‍चयेन पच्‍चयो। (१)

अब्याकतो अनासवो धम्मो अब्याकतस्स अनासवस्स धम्मस्स आरम्मणपच्‍चयेन पच्‍चयो। अब्याकतो अनासवो धम्मो कुसलस्स अनासवस्स धम्मस्स आरम्मणपच्‍चयेन पच्‍चयो। (२)

कुसलो अनासवो धम्मो कुसलस्स अनासवस्स धम्मस्स अधिपतिपच्‍चयेन पच्‍चयो। (१)

अब्याकतो अनासवो धम्मो अब्याकतस्स अनासवस्स धम्मस्स अधिपतिपच्‍चयेन पच्‍चयो। अब्याकतो अनासवो धम्मो कुसलस्स अनासवस्स धम्मस्स अधिपतिपच्‍चयेन पच्‍चयो। (२)

कुसलो अनासवो धम्मो अब्याकतस्स अनासवस्स धम्मस्स अनन्तरपच्‍चयेन पच्‍चयो। (१)

अब्याकतो अनासवो धम्मो अब्याकतस्स अनासवस्स धम्मस्स अनन्तरपच्‍चयेन पच्‍चयो। (१) (संखित्तं।)

१३. हेतुया द्वे, आरम्मणे द्वे, अधिपतिया तीणि, अनन्तरे द्वे, समनन्तरे द्वे, सहजाते द्वे, अञ्‍ञमञ्‍ञे द्वे, निस्सये द्वे, उपनिस्सये चत्तारि…पे॰… अविगते द्वे (संखित्तं। यथा कुसलत्तिके पञ्हावारं, एवं वित्थारेतब्बं)।

१-१६. कुसलत्तिक-आसवसम्पयुत्तदुकं

१-७. पटिच्‍चवारादि

पच्‍चयचतुक्‍कं

हेतुपच्‍चयो

१४. अकुसलं आसवसम्पयुत्तं धम्मं पटिच्‍च अकुसलो आसवसम्पयुत्तो धम्मो उप्पज्‍जति हेतुपच्‍चया (संखित्तं)।

हेतुया एकं, आमम्मणे एकं (संखित्तं)।

(सहजातवारेपि…पे॰… सम्पयुत्तवारेपि पञ्हावारेपि सब्बत्थ एकं।)

१५. कुसलं आसवविप्पयुत्तं धम्मं पटिच्‍च कुसलो आसवविप्पयुत्तो धम्मो उप्पज्‍जति हेतुपच्‍चया। कुसलं आसवविप्पयुत्तं धम्मं पटिच्‍च अब्याकतो आसवविप्पयुत्तो धम्मो उप्पज्‍जति हेतुपच्‍चया। कुसलं आसवविप्पयुत्तं धम्मं पटिच्‍च कुसलो आसवविप्पयुत्तो च अब्याकतो आसवविप्पयुत्तो च धम्मा उप्पज्‍जन्ति हेतुपच्‍चया। (३)

अकुसलं आसवविप्पयुत्तं धम्मं पटिच्‍च अब्याकतो आसवविप्पयुत्तो धम्मो उप्पज्‍जति हेतुपच्‍चया। (१)

अब्याकतं आसवविप्पयुत्तं धम्मं पटिच्‍च अब्याकतो आसवविप्पयुत्तो धम्मो उप्पज्‍जति हेतुपच्‍चया। (१)

कुसलं आसवविप्पयुत्तञ्‍च अब्याकतं आसवविप्पयुत्तञ्‍च धम्मं पटिच्‍च अब्याकतो आसवविप्पयुत्तो धम्मो उप्पज्‍जति हेतुपच्‍चया। (१)

अकुसलं आसवविप्पयुत्तञ्‍च अब्याकतं आसवविप्पयुत्तञ्‍च धम्मं पटिच्‍च अब्याकतो आसवविप्पयुत्तो धम्मो उप्पज्‍जति हेतुपच्‍चया (संखित्तं)।

१६. हेतुया सत्त, आरम्मणे द्वे, अधिपतिया सत्त…पे॰… अविगते सत्त (संखित्तं)।

(सहजातवारम्पि…पे॰… सम्पयुत्तवारम्पि पटिच्‍चवारसदिसं)।

१७. कुसलो आसवविप्पयुत्तो धम्मो कुसलस्स आसवविप्पयुत्तस्स धम्मस्स हेतुपच्‍चयेन पच्‍चयो… तीणि।

अकुसलो आसवविप्पयुत्तो धम्मो अब्याकतस्स आसवविप्पयुत्तस्स धम्मस्स हेतुपच्‍चयेन पच्‍चयो। (१)

अब्याकतो आसवविप्पयुत्तो धम्मो अब्याकतस्स आसवविप्पयुत्तस्स धम्मस्स हेतुपच्‍चयेन पच्‍चयो। (१) (संखित्तं।)

१८. हेतुया पञ्‍च, आरम्मणे नव, अधिपतिया पञ्‍च…पे॰… अविगते दस (संखित्तं।)

(यथा कुसलत्तिके पञ्हावारं, एवं वित्थारेतब्बं।)

१-१७. कुसलत्तिक-आसवसासवदुकं

१-७. पटिच्‍चवारादि

पच्‍चयचतुक्‍कं

हेतुपच्‍चयो

१९. अकुसलं आसवञ्‍चेव सासवञ्‍च धम्मं पटिच्‍च अकुसलो आसवो चेव सासवो च धम्मो उप्पज्‍जति हेतुपच्‍चया (संखित्तं)।

हेतुया एकं, आरम्मणे एकं…पे॰… अविगते एकं (संखित्तं)।

(सहजातवारेपि…पे॰… सम्पयुत्तवारेपि पञ्हावारेपि सब्बत्थ एकं)।

२०. कुसलं सासवञ्‍चेव नो च आसवं धम्मं पटिच्‍च कुसलो सासवो चेव नो च आसवो धम्मो उप्पज्‍जति हेतुपच्‍चया… तीणि।

अकुसलं सासवञ्‍चेव नो च आसवं धम्मं पटिच्‍च अकुसलो सासवो चेव नो च आसवो धम्मो उप्पज्‍जति हेतुपच्‍चया… तीणि।

अब्याकतं सासवञ्‍चेव नो च आसवं धम्मं पटिच्‍च अब्याकतो सासवो चेव नो च आसवो धम्मो उप्पज्‍जति हेतुपच्‍चया। (१)

कुसलं सासवञ्‍चेव नो च आसवञ्‍च अब्याकतं सासवञ्‍चेव नो च आसवञ्‍च धम्मं पटिच्‍च अब्याकतो सासवो चेव नो च आसवो धम्मो उप्पज्‍जति हेतुपच्‍चया। (१)

अकुसलं सासवञ्‍चेव नो च आसवञ्‍च अब्याकतं सासवञ्‍चेव नो च आसवञ्‍च धम्मं पटिच्‍च अब्याकतो सासवो चेव नो च आसवो धम्मो उप्पज्‍जति हेतुपच्‍चया। (१) (संखित्तं।)

२१. हेतुया नव, आरम्मणे तीणि, अधिपतिया नव…पे॰… अविगते नव (संखित्तं)।

(सहजातवारम्पि…पे॰… सम्पयुत्तवारम्पि पटिच्‍चवारसदिसं।)

२२. कुसलो सासवो चेव नो च आसवो धम्मो कुसलस्स सासवस्स चेव नो च आसवस्स धम्मस्स हेतुपच्‍चयेन पच्‍चयो… तीणि।

अकुसलो सासवो चेव नो च आसवो धम्मो अकुसलस्स सासवस्स चेव नो च आसवस्स धम्मस्स हेतुपच्‍चयेन पच्‍चयो… तीणि।

अब्याकतो सासवो चेव नो च आसवो धम्मो अब्याकतस्स सासवस्स चेव नो च आसवस्स धम्मस्स हेतुपच्‍चयेन पच्‍चयो। (१) (संखित्तं।)

२३. हेतुया सत्त, आरम्मणे नव, अधिपतिया नव…पे॰… अविगते तेरस (संखित्तं। यथा कुसलत्तिके पञ्हावारं, एवं वित्थारेतब्बं)।

१-१८. कुसलत्तिक-आसवआसवसम्पयुत्तदुकं

१-७. पटिच्‍चवारादि

पच्‍चयचतुक्‍कं

२४. अकुसलं आसवञ्‍चेव आसवसम्पयुत्तञ्‍च धम्मं पटिच्‍च अकुसलो आसवो चेव आसवसम्पयुत्तो च धम्मो उप्पज्‍जति हेतुपच्‍चया (संखित्तं)।

हेतुया एकं, आरम्मणे एकं…पे॰… अविगते एकं (संखित्तं)।

(सहजातवारेपि…पे॰… सम्पयुत्तवारेपि पञ्हावारेपि सब्बत्थ एकं)।

२५. अकुसलं आसवसम्पयुत्तञ्‍चेव नो च आसवं धम्मं पटिच्‍च अकुसलो आसवसम्पयुत्तो चेव नो च आसवो धम्मो उप्पज्‍जति हेतुपच्‍चया (संखित्तं)।

हेतुया एकं, आरम्मणे एकं…पे॰… अविगते एकं (संखित्तं)।

(सहजातवारेपि…पे॰… सम्पयुत्तवारेपि पञ्हावारेपि सब्बत्थ एकं।)

२६. कुसलं आसवविप्पयुत्तं सासवं धम्मं पटिच्‍च कुसलो आसवविप्पयुत्तो सासवो धम्मो उप्पज्‍जति हेतुपच्‍चया… तीणि।

अकुसलं आसवविप्पयुत्तं सासवं धम्मं पटिच्‍च अब्याकतो आसवविप्पयुत्तो सासवो धम्मो उप्पज्‍जति हेतुपच्‍चया। (१)

अब्याकतं आसवविप्पयुत्तं सासवं धम्मं पटिच्‍च अब्याकतो आसवविप्पयुत्तो सासवो धम्मो उप्पज्‍जति हेतुपच्‍चया। (१)

कुसलं आसवविप्पयुत्तं सासवञ्‍च अब्याकतं आसवविप्पयुत्तं सासवञ्‍च धम्मं पटिच्‍च अब्याकतो आसवविप्पयुत्तो सासवो धम्मो उप्पज्‍जति हेतुपच्‍चया। (१)

अकुसलं आसवविप्पयुत्तं सासवञ्‍च अब्याकतं आसवविप्पयुत्तं सासवञ्‍च धम्मं पटिच्‍च अब्याकतो आसवविप्पयुत्तो सासवो धम्मो उप्पज्‍जति हेतुपच्‍चया। (१) (संखित्तं।)

२७. हेतुया सत्त, आरम्मणे द्वे…पे॰… अविगते सत्त (संखित्तं। सहजातवारम्पि…पे॰… सम्पयुत्तवारम्पि पटिच्‍चवारसदिसं)।

२८. कुसलो आसवविप्पयुत्तो सासवो धम्मो कुसलस्स आसवविप्पयुत्तस्स सासवस्स धम्मस्स हेतुपच्‍चयेन पच्‍चयो… तीणि।

अकुसलो आसवविप्पयुत्तो सासवो धम्मो अब्याकतस्स आसवविप्पयुत्तस्स सासवस्स धम्मस्स हेतुपच्‍चयेन पच्‍चयो। (१)

अब्याकतो आसवविप्पयुत्तो सासवो धम्मो अब्याकतस्स आसवविप्पयुत्तस्स सासवस्स धम्मस्स हेतुपच्‍चयेन पच्‍चयो (संखित्तं)।

२९. हेतुया पञ्‍च, आरम्मणे नव, अधिपतिया चत्तारि…पे॰… अविगते दस (संखित्तं। यथा कुसलत्तिके पञ्हावारं, एवं वित्थारेतब्बं)।

१-१९. कुसलत्तिक-आसवविप्पयुत्तसासवदुकं

१-७. पटिच्‍चवारादि

पच्‍चयचतुक्‍कं

हेतुपच्‍चयो

३०. कुसलं आसवविप्पयुत्तं अनासवं धम्मं पटिच्‍च कुसलो आसवविप्पयुत्तो अनासवो धम्मो उप्पज्‍जति हेतुपच्‍चया। (१)

अब्याकतं आसवविप्पयुत्तं अनासवं धम्मं पटिच्‍च अब्याकतो आसवविप्पयुत्तो अनासवो धम्मो उप्पज्‍जति हेतुपच्‍चया (संखित्तं)।

३१. हेतुया द्वे, आरम्मणे द्वे…पे॰… अविगते द्वे (संखित्तं)।

(सहजातवारम्पि…पे॰… सम्पयुत्तवारम्पि पटिच्‍चवारसदिसं।)

हेतुआरम्मणपच्‍चयादि

३२. कुसलो आसवविप्पयुत्तो अनासवो धम्मो कुसलस्स आसवविप्पयुत्तस्स अनासवस्स धम्मस्स हेतुपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो अब्याकतस्स आसवविप्पयुत्तस्स अनासवस्स धम्मस्स हेतुपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो अब्याकतस्स आसवविप्पयुत्तस्स अनासवस्स धम्मस्स आरम्मणपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो कुसलस्स आसवविप्पयुत्तस्स अनासवस्स धम्मस्स आरम्मणपच्‍चयेन पच्‍चयो। (१)

कुसलो आसवविप्पयुत्तो अनासवो धम्मो कुसलस्स आसवविप्पयुत्तस्स अनासवस्स धम्मस्स अधिपतिपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो अब्याकतस्स आसवविप्पयुत्तस्स अनासवस्स धम्मस्स अधिपतिपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो कुसलस्स आसवविप्पयुत्तस्स अनासवस्स धम्मस्स अधिपतिपच्‍चयेन पच्‍चयो। (१)

कुसलो आसवविप्पयुत्तो अनासवो धम्मो अब्याकतस्स आसवविप्पयुत्तस्स अनासवस्स धम्मस्स अनन्तरपच्‍चयेन पच्‍चयो। (१)

अब्याकतो आसवविप्पयुत्तो अनासवो धम्मो अब्याकतस्स आसवविप्पयुत्तस्स अनासवस्स धम्मस्स अनन्तरपच्‍चयेन पच्‍चयो। (१) (संखित्तं।)

३३. हेतुया द्वे, आरम्मणे द्वे, अधिपतिया तीणि, अनन्तरे द्वे, समनन्तरे द्वे, सहजाते द्वे, अञ्‍ञमञ्‍ञे द्वे, निस्सये द्वे, उपनिस्सये चत्तारि…पे॰… अविगते द्वे (संखित्तं)।

(यथा कुसलत्तिके पञ्हावारं, एवं वित्थारेतब्बं।)

कुसलत्तिकआसवगोच्छकं निट्ठितं।

१-२०-५४. कुसलत्तिक-सञ्‍ञोजनादिदुकानि

३४. अकुसलं सञ्‍ञोजनं धम्मं पटिच्‍च…पे॰… अकुसलं गन्थं… ओघं… योगं… नीवरणं…।

कुसलं नोपरामासं धम्मं पटिच्‍च कुसलो नोपरामासो धम्मो उप्पज्‍जति हेतुपच्‍चया। (आसवगोच्छकसदिसं।) दिट्ठिं पटिच्‍च दिट्ठि न उप्पज्‍जति।

कुसलत्तिके छ गोच्छकं निट्ठितं।